
Henrico  Christophoro  Ludlow  Auctore. 


Illustris  Cullenus,  in  Nosologia  sua,  He- 
patitidem  in  classe  Pyreociarum ,  et  ordine 
Phlegmasiarum ,  locavit :  itaque  definavit : 

“  Pyrexia,  hypochondrii  dextri  tensio,  et  dolor, 
saepe  pungens,  pleuritici  instar,  saepius  ohtusus ; 
dolor  ad  claviculam,  et  summum  humeri  dextri ; 
decubitus  in  sinistrum  latus  difficilis ;  dyspnoea, 
tussis  sicca,  vomitus,  singultus.” 

Hic  morbus  omnibus  regionibus  orbis  terra¬ 
rum  occurrit,  sed  calidioribus,  ut  India  Orientali 
et  Occidentali,  magis  familiaris  est ;  pauci  qui¬ 
dem  Europaei  istis  locis  diu  commorantur,  quin 
aliquod  hepatis  malum  patiantur. 

jjl'  cs-  iaoioq  hAfiinro*  ^U-oicn.j /stfr  ^  itat  ali 

DE  SIGNIS. 

Jecinoris  inflammatio  comites  habet  pyrexi- 
am,  dolorem,  modo  acutum,  modo  obtusum,  cum 
sensu  plenitudinis  ponderisque  in  hypochondrio 
dextro,  pressu  auctum,  atque  ad  claviculam  et 

humerum  jaculantem ;  nauseam,  vomitum,  in- 

* 

testina  plerumque  inertia,  stercora  albida  saepe, 
vel  tenuiora.  Urina  saturate  colorata  est,  nec 
ut  consueta,  abundat.  Anorexia  adest,  urget 
sitis,  lingua  albida,  aut  flava.  Pulsus  frequens, 
robustus,  durus,  respiratio  difficilis ;  in  latus  si¬ 
nistrum  licet  sanum,  aeger  sine  dolore  incumbere 
nequit ;  si  vero  hepatis  convexum  inflammatum 
sit,  spiritus  dolentior  est,  aeger  aliquando  singultu 
afficitur,  et  tussis  quoque  magis  urget. 

Tussis  aliquando  comitatur,  et  cutis  oculi¬ 
que  haud  raro  flavescunt. 


DE  TERMINATIONE. 

Hepatis  inflammatio  terminari  potest  in  Re¬ 
solutionem,  Suppurationem,  Gangraenam,  aut  He- 
patitidem  chronicam* 

De  Resolutione. — Si  post  aliquot  dierum  dolor, 
tumor,  aliaque  signa  decedunt,  resolutionem  fac- 
tam  esse  reputemus.  Saepe  profluvium  aliquod 
criticum  comitatur,  ut  diarrhoea,  epistaxis,  uri¬ 
nae  vel  sudoris  insolita  profusio ;  urina  fere  sedi¬ 
mentum  lateritium  deponit.  Erysipelas  accedens 
saepe  morbo  finem  imposuisse  videtur. 

De  Suppuratione. — Haec  contigisse  noscitur, 
ubi,  post  dies  aliquot  dolor  diminutus,  pulsatio, 
et  pondus  in  parte  affecta,  percepta  sunt.  Fluc¬ 
tuatio  quoque  aliquanto  sentitur.  Hectica  quo¬ 
que  illa  signa  saepe  comitatur.  Pus  in  hepate 
formatum  variis  modis  evacuari  potest.  Si  ab- 

scessus  in  convexa  hepatis  facie  situs  sit,  tum  peri¬ 
tonaeo  musculorum  abdominis  adhaerescat,  atque 
sic  pus  viam  sibi  extrorsum  paret.  Aut  absces¬ 
sus  diaphragmati,  hoc  pulmoni,  concrescat,  et  ma- 
teria  purulenta  in  bronchia  pulmonum  viam  sibi 
facere  potest ;  tandemque  tussi  ejiciatur. 

o 

Pus  in  ventriculum  aut  intestina  effundi  po¬ 
test,  hepate  cum  his  organis  concreto,  aut  per 
ductus  biliosos,  ut  auctores  narrant,  in  duodenum 
effundatur. 

Denique,  pus  non  per  has  vias  necessario  con¬ 
fertur ;  saepe  in  corpus  resorbetur,  et  aeger  valetu¬ 
dinem  integerrimam  recipit.  Si  nulla  adhaesio 
facta  est,  nec  absorptio,  pus  in  cavum  abdominis 
prorumpit,  et  aeger  hectica  perit. 

Immensa  saepe  in  jecore  suppuratio  facta  est, 

t 

nec  tamen  per  vitam  aegri  quid  suspicionis  move¬ 
rat  :  cujusmodi  exemplum,  in  Musaeo  doctissimi 
Professoris  Monro,  singulare  conservatur. 

4fa  f  9  S 

De  Gangraena . — Hujus  morbi  terminatio  in 
gangraenam  rarissima  est;  siquando  contigerit, 

O  »  «•  6 

frigus  extremorum,  singultus,  pulsus  vix  perci¬ 
piendus,  indicant. 

DE  CHRONICA  HEPATIS  INFLA3MMATIONE. 

i  '  [  *  "  '  i 

Itj  vl«i>a3xunca  -x-'.{  «rtmir^dqfcrb  suar 

Dolor  fere  in  regione  hepatis  obtusus  est, 

respiratio  difficilis,  tussis  sicca,  appetitus  cibi  in¬ 
certus,  somnus  perturbatus,  animus  demissus,  con¬ 
coctio  prava,  stercora  argillacea,  cutis  flavedo,  vul¬ 
tus  lividus,  pulsus  solito  quietior,  aliquando  in¬ 


termittens. 

Signa  autem  hsecce  adeo  mitia  esse  possunt, 
ut  ante  mortem  aegri  morbum  subesse  nemo  sus¬ 
picetur.  ^ 


mmmom4%  mmv  >u  c..:*q  y^kpmh  osn  aJoid 

(  ■?  ■-{  ■  ■•tos.d  *$■*{»  Iu  Liqimnoiq 

DE  HEPATITIDIS  CAUSIS. 

A 

•'  hiiip  hg  fcrraq  mm&t  om 

Hepatitis  oriri  potest  a  frigore,  praesertim  si 

corpori  calefacto  hoc  admotum  fuerit :  ab  injuriis 
externis,  a  solis  radiis  nimis  intensis ;  ab  animi  af¬ 
fectibus  ;  a  febribus  porro  intermittentibus ;  et 
ante  omnia,  ab  usu  liquorum  stimulantium.  Doc¬ 
tissimus  Saunders,  Baillius,  cum  multis  aliis, 
acutam  hepatitidis  speciem  a  conditione  inflam- 

mata  ramorum  arteriae  hepaticae  derivant :  lon- 
gam  vero  a  simili  venae  portarum  affectu. 

Dr  Cullen  sedem  inflammationis  in  ramis 

l, jt  i  jLI  JijLI 

arteriae  hepaticae  ponit.  Winslow  utramque 
speciem  ramis  venae  portarum  inflammatis,  attri¬ 
buit.  Quomodocunque  vasa  se  hac  inflamma¬ 
tione  habeant,  satis  constat,  superficiem  hepatis, 
et  membranam  ejus  peritonaealem,  in  acuta  inflam¬ 
mari  hepatitide ;  solidum  vero  parenchyma,  seu 
substantiam,  in  chronica. 

,'Am  1)  ly-  .i  •  • 

DE  DIAGNOSI. 

V  t '  f  c  ■■  }  '  l  -  •  '  f  •- 

Hic  morbus  confundi  potest  cum  Pleuritide, 
Gastritide,  Rheumatismo  musculorum  lateris, 
Spasmo  ductuum  biliferorum,  Enteritide,  Colica. 

A  Pleuritide .  —  Cum  inflammatio  partem 
pleurae  inferiorem  adoritur,  in  latere  dextro,  facile 
cum  jecinoris  inflammatione  confundi  posset.  Ab 
hac  tamen  signis  sequentibus  distingui  debet. 

In  hepatitide,  dolor  non  adeo  ex  profunda  in¬ 
spiratione,  ut  in  pleuritide,  augetur.  Etiam  do- 

lor  multo  magis  augetur,  ex  hypochondrio  dextro 
presso  ;  atque  ad  claviculam  extenditur.  Tus- 

■  ;•  \  || i 

sis  frequentius  pleuritidi  adest;  quod  rejicitur 

■ 

sanguine  tinctum.  Respiratio  quoque  in  positu 
erecto  multo  facilior.  In  Hepatitide,  vultus  saepe 
pallidus,  aut  plumbeus  est,  et  in  regionibus  cali¬ 
dis  plerumque  occurrit ;  dum  Pneumonia  frigi¬ 
dorum  propria  est. 

~  ;  J  r :  > 

A  Gastritide . — A  gastritide  saepe  haud  sine 
difficultate  insigni  hepatitis  distingui  potest. 
Priori  tamen  ingens  virium  prostratio  est,  dolor 
in  ventriculi  regione  ardens,  vix  tolerabilis,  in¬ 
gestorum  rejectio,  pene  statim  atque  accepta  sunt. 
In  Hepatitide,  dolor  in  dextro  hypochondrio  et 
humero  percipitur ;  cibus  et  medicamenta  retinen- 
tur  ;  stercora  argillacea  quasi  apparent. 

A  Rheumatismo. — Rheumatismus  fere  eodem 
tempore  varias  corporis  partes,  praeter  musculos  la¬ 
teris  ;  contra,  hepatitis  unam  tantum  afficere  solet. 

Raro  tussim,  vel  dyspnoeam  habet,  nunquam 
difficilem  decubitum  in  latus  sanum,  et  si  costae 

contra  vehementer  premantur,  dolent  magis  quam 
in  hepatitide. 

De  Ictero . — Hepatici  in  hypochondrio  dextro 
fere  dolent,  Icterici  in  epigastrio :  dolor  horum 
pressu  levatur,  et  flexu  corporis  antrorsum  :  quae 
omnia  contraria  sunt  in  hepatitide.  Denique 
Hepatitis  fere  febriculam  aliquam  habet,  et  dolor 
in  summo  humero  dextro ;  raro  in  ea  cutis,  oculi, 

vel  urina  flavent ;  quae  tamen  aliter  se  habent 

. 

in  Ictero  ;  ubi  flavedo  maxima,  dolor  humeri  nul¬ 
lus. 

Ab  Enteritide . — In  hoc  morbo  dolor  circa 
umbilicum,  cum  torsione  quadam,  gravior  est;  do¬ 
lor  in  humero  nullus,  intestina  et  ventriculus  valde 
turbantur,  ingens  debilitas  adest ;  alvus  fere  ad- 
stricta. 

A  Colica . — A  Colica  discriminatur  hepatitis, 
dolore  circa  umbilicum  torquente,  musculorum 
abdominis  retractione,  pyrexia  nulla.  Dolor  quo¬ 
que  pressu  levatur,  alvus  pertinaciter  adstricta. 

(ii 

DE  PROGNOSI. 


Si  morbus  curationi  diligenti  protinus  ab  ini- 

- 

tio  non  cedat,  putandum  est,  suppurationem  fac¬ 
e¬ 
tum  iri ;  quo  casu  prognosis  cautissima  esse  de- 

bet,  quoniam  praedictu  difficile  erit,  per  quam 

:  v  ■  .  ;  , .  ■  -  '  i  i  4-v  ,  •  ^  -•  ••  •*'' 

partem  aut  viam  haec  excessuram  sit. 

1 

Cessatio  signorum  post  remedia  exhibita,  som- 

i 

ni  reditus,  concoctionis  pravas  indicia  fugata,  ocu¬ 
lus  vigil,  nitens,  vultus  hilaris,  virium  reditus, 
faustam  omnes  terminationem  promittunt.  Si 
quidem  aegri  vires  decrescunt,  si  vomitus,  deli¬ 
rium,  singultus,  membrorum  algores  superveni¬ 
unt,  tum  prognosis  pessima  est,  nec  nisi  letho 
morbum  finiri  speremus. 


SINGULORUM  INDICIORUM  RATIO. 

j  i.;*  $  S  'C  ,  '*•  i.zr  a  vi ...» v  b  r 

De  dolore  circa  suminum  humerum  clavicu¬ 
lamque. — Dolor  in  summo  humero  fortasse  alios 

quoque  hepatis  affectus  comitetur,  ut  icterum, 
sed  longe  saepius  in  inflammatione  videtur. 

Dolor  a  nervo  phrenico  dextri  lateris  irritato 
vulgo  nasci  creditur.  Hic  enim  aliquando  per 
septum  transversum  penetrans,  per  convexam  he¬ 
patis  superficiem  spargi  dicitur,  atque  irritatio 
hujus  inflammationis  per  nervos  ad  originem 
ejus  in  plexu  axillari  revehitur.  Hac  ratione 
dolor  in  scapula,  clavicula,  vel  summo  humero, 
nimirum,  in  partibus  vicinis,  intelligi  potest. 

*  *  i  • .  f  «  .  /•» 

De  Nausea  et  Vomitu. — In  Hepatitide,  haec 
signa  a  consensu  inter  hepar  et  ventriculum,  ge¬ 
nerari  possunt  :  et  multo  magis  frequentia,  gravia- 
que  sunt,  ubi  convexa  hepatis  superficies  afficitur. 
Alia  hujus  conditionis  causa  sit,  quod  inter  he¬ 
patis  inflammationem,  bilis  in  duodenum  descen¬ 
dere  nequit,  saltem  nisi  statu  vitiato  non  in¬ 
tret  :  atque  cum  status  et  copia  bilis  idonea,  probae 
concoctioni  necessaria  videtur,  mala  dicta,  perinde 
ac  in  ictero,  saepe  oriri  possint. 

JV.  4'  1  •  : -  i/f  w  \  • 

De  Cutis  Flavedine,  Alvo  ad  stricta,  Stercore 
albo. — Haec  indicia  per  concavam  hepatis  super- 

ficiem  maxime  nasci  videntur.  Tum  enim  duc¬ 
tibus  biliferis  pressis*  bilis  in  duodenum  descen¬ 
dere  nequit*  perpetuo  resorbetur,  atque  cutem  et 
oculorum  album  colore  flavido  tingit. 

Bilis  quoque  in  canali  alimentario  defectio, 
hunc  tardum  efficit ;  atque  stercora,  quas  feruntur, 
ab  eadem  causa  colorem  albidum  repraesentant. 

r ;  i  [ y  '  ?*-  ■  ••  ■■  •’  <  .  •  jY  t  .J-  -Yi-y  4^1  l 

De  Dyspnoea,  decubitu  in  latus  sinistrum 
difficili,  aliisque. — Respirandi  actio  partim  pen¬ 
det  a  libero  diaphragmatis  motu  :  quaecunque 
igitur  hunc  motum  impediunt,  respirationem  ma¬ 
gis  laboriosam  necessario  efficient.  Hepar  ita* 
que  grandius  factum,  descensui  diaphragmatis 
obstabit,  et  spiritum  difficiliorem  reddet. 

Irritatione  quam  inflammatio  gignit,  tussis  ex¬ 
citatur. 

Dolor  in  dextro  hypochondrio,  a  pressu  septi 
in  jecur  inflammatum  descendentis  exoriatur. 
Frequentior  est  ubi  superficies  convexa  inflam¬ 
mata  est.  Hepar  enim  diaphragmati  multis  li¬ 
gamentis  annexum  est,  atque  inflammatio  per 
haec  necessario  propagatur.  Tensa  igitur  per  to- 

tum  jeciuoris  pondus,  quod  latere  sinistro  decum¬ 
benti  necesse  est  satis  vehementer  dolent. 


DE  AUTOPSIA. 

Corporibus  hepaticorum  post  mortem  inci¬ 
dendis,  membrana  hepatis  externa  saepe  multum 
incrassata,  punctisque  rubris  obtecta,  videtur  :  at¬ 
que  partibus  vicinis  ope  lymphae  coagulabilis  ef¬ 
fusae,  adhaesisse. 

Hac  regione  substantia  hepatis  raro  inflamma¬ 
ta  videtur.  Siquando  tamen  id  fit,  valde  auctum 
est,  atque  colore  purpureo.  Natura  durius  est, 
et  abscessus  aliquando  continet. 

Nonnullis  hujusmodi  exemplis  pondus  hepatis 
ad  libras  octodecim,  vel  etiam  plures,  increvisse 
repertum.  Abscessus  aliquando  cum  ventriculo, 
vel  intestinis,  communicant. 

Tubercula  omnigena  aliquando  adsunt ;  fusca, 
rubra,  mollia,  cartilaginea,  granulata :  atque  in 
quibusdam,  universum  jecur  incisum  unius  im¬ 
mensi  sacci  pus  habentis  speciem  exhibuit  sec¬ 
toribus. 

Nec  raro  calculi  biliosi  in  hepate  reperti  sunt ; 
et  in  pauculis,  favi  apiarii  figuram  referebant. 


DE  CURATIONE. 

In  Hepatitide  curanda  consilia  medendi  sunt: 

i.  Actionem  cordis  arteriarum  que  nimium 
compescere. 

'•i  • 

ii.  Inflammationis  praesentis  resolutionem  mo¬ 
liri. 

m.  Fabricam  hepatis  naturalem  restituere, 
pus,  quantum  fieri  potest,  tuto  elicere. 

Ad  primum  consilium,  auxilia  potentissima 
sunt  sanguinis  missio,  victus  refrigerans,  purgan¬ 
tia  salina. 

Sanguinis  missio  adhiberi  debet  protinus  ab 
initio  hepatitidis ;  atque  si  aeger  plenus  sit,  vel 
signa  acerba,  iteretur.  Si  venaesectio  non  libera- 
liter  adhibeatur,  suppuratio  minatur.  Medici 
quidam  opinantur,  sanguinem  e  brachio  hoc  in 
morbo  non  mittendum  esse,  nec  nisi  hirudinibus 
et  cucurbitulis  parti  affectae  quam  proxime  admo- 

vendis.  Haec  autem  utilia  esse  possunt,  ubi  do¬ 
loris  aut  pyrexiae  non  multum  subest,  sed  in  ple- 
risque  sanguinis  detractio  generalis  plus  proderit. 
Haec  de  magno  satis  vulnere  fiat,  sed  effectum 
majorem  e  dextro  cubito  nonnulli  speraverunt. 

Optimi,  aliquando  orti  sunt  ex  vesicatoriis  re¬ 
gioni  hepatis  admotis,  effectus.  Sanguinem 
enim  ad  vasa  externa  dirigere  videntur ;  atque 
contraria  quadam  irritatione  in  cute  excitata,  ni- 
miam  vasorum  hepatis  actionem  compescunt.  In 
uno  enim  corpore,  duae  actiones  morbosae,  si¬ 
mul  existere  nequeant  ;  si  locus  exulceratus  sa¬ 
nescat,  aliud  applicetur  vesicatorium ;  vel  pri¬ 
mum  ulcus  irritantibus  apertum  servetur.  Quin 
unguentum  stimulans  ex  adipe  suillo  et  tartrate 
antimonii,  vice  vesicatorii,  in  regionem  hepatis 
infricetur. 

Alvus  aperiatur  purgantibus  salinis :  Phospha- 
te  Sodae,  Sulphate  Sodae,  Sulphate  Magnesiae,  Tar¬ 
trate  Sodae  et  Potassae,  Super- sulphate  pctassae. 

His  Submurias  Hydargyri,  aut  Pulvis  Jalapae 
compositus,  aut  quod  melius  est,  Infusum  Sennae 
compositum,  adjici  potest.  Enemata  emollien- 
■>  /miarr  vi.  m  w  ;  o  :bt  "  wl9< 

tia  quoque  adhibeantur,  utpote  quae  intrinsecus 
quasi  partes  foveant. 

Partes  autem  dolentes,  fomentis  calidis  foveri 
possunt.  Balneum  tepidum  quoque  nonnullis 
profuisse  visum.  Pedes  denique  in  aqua  salina 
calefacta  immergendi  sunt. 

Medicamentis  ex  antimonio,  sudor  ille  invisi¬ 
bilis,  quem  Graeci  diaphoresin  vocant,  sollicite¬ 
tur.  His  exiguae  nitratis  potassae  portiones  ad¬ 
jectae,  sitim  restinguere  reperientur. 

Si  isto  nihil  obstante,  suppuratio  inciperet, 
hanc  omnimodis  foras  prolicere  oportebit.  Illud 
tentant  medici  cinchona,  victu  nutriente,  intrin¬ 
secus  :  Cataplasmatis  emollientibus,  extrinsecus. 

Compertum  est,  hepatis  abscessus,  non  minus 
velociter  quam  aliarum  partium  sanescere  ;  quam¬ 
cunque  igitur  in  partem  abscessus  spectet,  in 
ejus  sede  infima  aperturam  fieri  oportebit,  aut 
lanceola,  aut  perforatore  triangulo  ;  pus  enim  ple¬ 
rumque  facile  talibus  defluit.  Sin  minus,  fistu¬ 
losa  abscessus  fabrica,  specillo  cautissime  rumpen¬ 
da  erit.  Dum  ulcus  quid  profundere  perseverat, 
cortex  cinchonae,  vel  Sulphas  Quinise,  exhiberi 
potest,  vel,  si  opus  visum,  alia  quoque  roborantia. 

V  fl  6 

In  morbis  Hepatis,  Hydrargyrum  ut  medcia- 
mentum  efficacissimum  laudatur. 

De  specie  tamen  cui  prosit,  multoque  magis 
de  tempore  modoque  exhibendi,  medici  suo  more 
pugnant.  Alii  ab  initio  dari,  alii  minime  tum 
oportere,  contendunt. 

Doctor  Trotteii  eum  inutilem  censet,  in  illa 
jecinoris  inflammatione,  quae  ex  liquoribus  fer¬ 
mentatis  immodice  sumptis  nascitur. 

Exhiberi  potest  in  forma  Unguenti  Hydrargyri, 
Pilulae  Hydrargyri,  vel  Submuriatis  Hydrargyri 
cum  Opio.  Nonnulli  forsan  non  multum  hallu- 
cinantur,  cum  unguentum  super  hepatis  regio¬ 
nem  infricari  jubent :  sed  si  dolor,  vel  aliae  res 
hoc  vetant,  satis  erit  super  femina  infricare.  Hy- 
drargyro  sumendo  perseverandum  est,  donec  ef¬ 
fectus  ejus  proprii  in  corpore  evadunt  manifesti. 
Compertum  est,  acidum  nitricum  his  in  Hepati¬ 
tide  commodissime  auxiliari.  Intrinsecus  multa 
aqua  dilutum  exhiberi  potest,  vel  sub  balnei  for¬ 
ma,  et  cum  vel  sine  acido  muriatico.  Hujus  duae 
partes,  uni  acidi  nitrici  adjicitur,  ut  fiat  aqua  re¬ 
gia ,  seu  acidum  nitro-muriaticum,  cujus  uncia 

fere  aquae  congiae  imbuendae  sufficit,  ut  ore  evi¬ 
denter  acidula  sapiat. 

Balneo  hujusmodi  aut  totum  corpus  brevi  de¬ 
mittitur,  aut  membra  inferiora  genu  tenus ;  vires 
ejus  reficientes  mirifice  a  nonnullis  medicis  de¬ 
cantatae  sunt. 

De  Victu  et  Regimine. — Victus  refrigerantis 
singula  praecepta,  diligentissime  inculcanda  sunt. 
Cibi  concoctu  facillimi,  seligendi ;  et  suppuran¬ 
tibus,  nullo  non  modo  vires  ruentes  suffulciendae : 
nec  unquam  a  medici  memoria  decidere  debet,  his 
oppressis,  medicamina  nihil  valere.  Tritum  est 
ea  in  cadaver  non  agere ;  sed  aeque  verum  est, 
fere  nunquam  supra  modum  debilitatis  medica¬ 
mina  multum  posse :  viribus  enim  exhaustis, 
novae  actiones  sanitati  necessariae,  nec  excitari, 
nec  si  excitatae  essent,  continuare  valerent. 


FINIS. 


